درد بھری شاعری

""""""""غزل"""""""" 
چارچودھاروں ہےبھاکنتےجلوں؟

خواب تھی گۓہن سُواکنتےجلوں؟

اےضرورت میں تاں گونگاتھی گیاں

توں تاں گونگی نئیں الا کنتےجلوں؟

پیاردا رستہ وی بہوں پرپیچ ہے

اےمیڈی دلڑی ڈساکنتےجلوں؟

میں جڈا

 غزل 
کہیں تری  دیاں  تاریاں  تردا  ودا ہا

جیت دی سک اچ ول ول ہردا ودا ہا

ظالم آں اونکوں وی  گولی مارݨی ہئی

جو   تتر    فی الحال   نتردا   ودا   ہا

ماء اوندی تاں جیندیں جی مرگئی ہوسی 

مردا   بک   ماء   رلے  چردا   ودا   ہا 

لیہہ مویا  ہا  دشمن  اپݨی  نفرت  توں

ســـاکوں  اپݨا  پیار    پکردا    ودا   ہا

اوندے جال اچ اتنامچھی پھاتھی ہئی 

خوشی توں او شخص اݙردا  ودا  ہا

رات اونکوں میں چرکے تئیں پیا یاد کیتے

دل میݙے توں  شیت  وسردا ودا ہا

آصف یاد اے اوں  جیلھے مکلایا ہا

ستویویں  دا  چندر  ابھردا  ودا  ہا

جاویدآصف

 غزل 
عرصہ تھی گئے گھر ءچ پئے ھیں ۔۔ 

ڈائنڑ  ڈرایائے  ڈر  ءچ  پئے ھیں ۔۔ 

مونجھ ھے گاھلی گل ءچ پئے گئی ۔۔ 

مونجھ دے گندے شر ءچ پئے ھیں ۔۔ 

بغض پلیت محل ءچ راھندھے ۔۔ 

سدھے  لوک ھیں جھر ءچ پئے ھیں ۔۔ 

نفرت پینگھ  رسائی  ھے اے جھئیں ۔۔ 

وسوں چھوڑ کے  بر  ءچ پئے  ھیں ۔۔۔ 

بکھ  توں  ساغر  نکڑے  مردین ۔۔ 

ایویں لگدے  تھر  ءچ  پئے  ھیں ۔۔ 

      شاعر ملک امتیاز احمد ساغر